als_Latn dik_Latn sag_Latn
Me përhapjen e rrjetit 4G, kompania LG e Koresë së Jugut thotë se shitur 1 milion telefona LTE vetëm në korrik.
Me rritjen e rrjeteve 4G LTE, LG Electronics po përfiton goxha.
LG njoftoi se ajo kishte shitur 5 milionë celularë inteligjentë LTE në mbarë botën, me 1 milion aparate të shitura vetëm në korrik.
LTE Optimus, konsideruar si telefoni i parë HD LTE në botë nga LG-ja ishte telefoni më i popullarizuar LG LTE me 2 milionë njësi të shitura. Gjithashtu për këtë sukses ka kontribuar edhe Optimus Vu , i cili shiti më shumë se 500,000 njësi që nga marsi.
Kompania tha se më shumë se 10 celularë inteligjentë LG LTE janë në dispozicion në vendet ku shërbimi LTE është një realitet, duke përfshirë SHBA-në, Japoninë dhe disa nga tregjet në Evropë dhe Azi.
Zyrtarët në gjigandin e elektronikës të Koresë së Jugut presin rritjen e normave.
Jong-Seok Park, Presidenti i LG Mobile Communications, tha në një deklaratë: “Shitjet globale të telefonave inteligjentë LTE pritet të rriten me dhjetëfish këtë vit, krahasuar me vitin e kaluar.” “Me këtë në mendje, ne jemi duke planifikuar të fusim një linjë LTE edhe më mbresëlënëse muajt e ardhshëm.”
Sipas shifrave të fundit nga Gartner, LG-ja zinte vendin e 5-të në shitjet totale të telefonave inteligjentë, duke marrë 3.4 për qind të tregut në tremujorin e dytë të 2012, nga 5.7 për qind që kishte në 2011.
(Herë të lexuara: 214)
als_Latn als_Latn als_Latn als_Latn als_Latn als_Latn als_Latn als_Latn als_Latn